Vuoden 2011 MM-kilpailuissa Saksassa Ruotsi voitti alkulohkossaan Kolumbian 1–0, Pohjois-Korean 1–0 ja Yhdysvallat 2–1. Puolivälierissä Ruotsi voitti Australian 3–1 mutta hävisi välierissä Japanille samoin lukemin. Pronssiottelussa Ruotsi voitti Ranskan 2–1. Voittomaalin teki 82. minuutilla Marie Hammarström Ruotsin pelatessa vajaalukuisena Josefine Öqvistin ulosajon vuoksi.